
ועדת החוקה, חוק ומשפט
18/03/2014

הכנסת התשע-עשרה
נוסח לא מתוקן

מושב שני
<פרוטוקול מס' 162>
מישיבת ועדת החוקה, חוק ומשפט
יום שלישי, ט"ז באדר ב' התשע"ד (18 במרץ 2014), שעה 08:30
<סדר היום:>
<צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ג-2013>
נכחו:

<חברי הוועדה:> 
דוד רותם – היו"ר
קארין אלהרר

יריב לוין

אברהם מיכאלי

אורי מקלב

אורית סטרוק

אלעזר שטרן
רונן הופמן

מרדכי יוגב
<מוזמנים:> 
	לילך וגנר
	–
	ייעוץ וחקיקה פלילי, משרד המשפטים

	יואב צבר
	–
	מנהל אגף א' מחלקת ביקורת נותני שירותי מטבע, משרד האוצר

	יצחק מלכה
	–
	מנהל מחלקת ביקורת נותני שירותי מטבע, משרד האוצר

	נטע דורפמן רביב
	–
	משנה ליועמ"ש, לשכה משפטית, משרד האוצר

	מורהף אבו סאלח
	–
	עו"ד, לשכה משפטית, משרד האוצר

	אורית שפר-פראם
	–
	מתמחה, לשכה משפטית, משרד האוצר

	ד'
	–
	יועמ"ש חקיקה, משרד ראש הממשלה

	רפ"ק קובי כהן
	–
	ר' חוליית הלבנת הון ומימון טרור, משטרת ישראל

	שלומית ווגמן 
	–
	יועצת משפטית, הרשות לאיסור הלבנת הון ומימון טרור

	דניאל יעקוביאן
	–
	ראש מדור איסור הלבנת הון ומימון טרור, בנק הדואר, חברת דואר ישראל

	מוטי דודי
	–
	מנהל תחום סיכונים בנק הדואר, חברת דואר ישראל

	אייל חן
	–
	עוזר בכיר תחום איסור הלבנת הון ומימון טרור, בנק הדואר, חברת דואר ישראל

	גולן שלומי
	–
	יועץ משפטי, נותני שירותי מטבע

	אוהד מימון
	–
	עו"ד, שותף משרד עו"ד פרופ' יובל לוי

	עופר שפירא
	–
	עו"ד, גמא ניהול וסליקה בע"מ, נותן שירותי מטבע

	יצחק מימון
	–
	עו"ד, נותן שירותי מטבע

	מנחם ירון
	–
	מנהל טכנולוגיות, חברת קלירשיפט

	נועם שלו
	–
	מנכ"ל חברת GMT בע"מ

	שמעון מלכה
	–
	דובר הוועדה


<ייעוץ משפטי:>
אלעזר שטרן
<מנהלת הוועדה:>
דורית ואג
<רישום פרלמנטרי:>
טלי רם
<צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ג-2013>
<היו"ר דוד רותם:>
בוקר טוב. אנחנו נמשיך לדון בצו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור). אלעזר, אחרי שישבת וסיכמת והגעת להסכמות, נא להמשיך לקרוא. 
<אלעזר שטרן – הלשכה המשפטית:>
אני רק אעיר מספר הערות ניסוח שנעשו בעקבות הישיבה הקודמת. הערה אחת שחוזרת בכמה מקומות לגבי המאגר מידע – ההקלות לגבי מקבל שירות קבוע יהיו לא רק לגבי מי שחייב להקים את מאגר המידע אלא גם מי שהקים בצורה וולונטרית. זו הערת ניסוח שחוזרת בכמה וכמה מקומות.
נקודה נוספת שנוספה, בעקבות בקשה של חלק מנותני שירותי המטבע, זו האפשרות של נותן שירותי המטבע להחיל על עצמו בצורה וולונטרית את הצו עוד לפני יום התחילה. 
נקודה שנוספה, בעקבות בקשת נציגי הממשלה, שברשימת הטריטוריות בסיכון תהיה גם רצועת-עזה.

שוב, חוץ מכמה הערות ניסוח, נקודה משמעותית נוספת שנוספה זה במסגרת הנוהל שקראנו בתוספת השלישית – שוב, בעקבות בקשה של נותני שירותי מטבע – לגבי חתימה על טופס הכרת הלקוח וטופס הצהרת נהנה, לאפשר לממונה לקבוע דרכים נוספות לחתימה על הטפסים האלה.
עכשיו אנחנו צריכים להתחיל לקרוא את התוספת הרביעית:
"תוספת רביעית
(סעיפים 5 ו-6(ג)) 

טופס א': מקבל שירות רגיל
נוסח הצהרת מבקש שירות רגיל
שם נותן שירותי המטבע........................... 

אני .............................. [שם]*, בעל מספר זהות ....................... שמעני ............................

ותפקידי ............................

 מצהיר כי: 

(1) אני מבקש לקבל בעבור עצמי בלבד את שירות המטבע המסומן להלן בסכום של . . . . . . . . . . . . . . . . . . . . . . שקלים חדשים או בסכום שווה ערך לכך (הסכום במילים:. . . . . . . . . . . . . . . . . . . . . . שקלים חדשים).  
סוג השירות המבוקש כאמור בסעיף 11ג(א)(1) עד (8) לחוק איסור הלבנת הון, התש"ס-2000 (להלן – החוק):" – פה יש את רשימת הדברים שיש בסעיף 11ג לחוק -
"( ) המרת מטבע.

( ) מכירה או פדיון של המחאת נוסעים.

( ) קבלת נכסים פיננסיים במדינה אחת כנגד העמדתם במדינה אחרת.

( ) החלפת שטרות כסף.

( ) ניכיון שיקים, שטרי חליפין ושטרי חוב.

( ) שירות ניכיון ( כרטיסי חיוב).

( ) מסירת נכסים פיננסיים כנגד מטבע.

( ) מסירת נכסים פיננסיים לאדם כנגד המחאת זכותו של אותו אדם לקבל נכסים פיננסיים מאחר;

(2) אני מבקש לקבל בעבור אחר/תאגיד  את שירות המטבע המסומן להלן בסכום של . . . . . . . . . . . . . . . . . . . . . . שקלים חדשים או בסכום שווה ערך לכך (הסכום במילים:. . . . . . . . . . . . . . . . . . . . . . שקלים חדשים).  
סוג השירות המבוקש כאמור בסעיף 11ג(א)(1) עד (8) בחוק:" – שוב, אותה רשימה של שמונה קטגוריות שיש בחוק.
"( ) המרת מטבע.

( ) מכירה או פדיון של המחאת נוסעים.

( ) קבלת נכסים פיננסיים במדינה אחת כנגד העמדתם במדינה אחרת.

( ) החלפת שטרות כסף.

( ) ניכיון שיקים, שטרי חליפין ושטרי חוב.

( ) שירות ניכיון (כרטיסי חיוב).

( ) מסירת נכסים פיננסיים כנגד מטבע.

( ) מסירת נכסים פיננסיים לאדם כנגד המחאת זכותו של אותו אדם לקבל נכסים פיננסיים מאחר;

שירות המטבע האמור מבוקש בעבור .........................[שם]* (להלן – מקבל השירות);

מצורף כתב ייפוי כוח או כתב נאמנות או החלטת האורגן המוסמך בתאגיד מאת מקבל השירות ובו פרטי הזיהוי שלו ואם הוא תאגיד -
 של בעלי השליטה בו*.
             שם; מספר זהות לרבות שם המדינה שבה הוצא מסמך הזיהוי; ביחיד תאריך לידה ומין ובתאגיד תאריך ההתאגדות; מען  

             ובתושב חוץ השוהה בישראל גם מען בישראל.

ידוע לי כי מסירת מידע כוזב, לרבות אי מסירת עדכון של פרט החייב בדיווח, במטרה שלא יהיה דיווח או כדי לגרום לדיווח בלתי נכון לפי סעיף 7 לחוק, מהווה עבירה פלילית. 

                          תאריך .................................                       חתימה ................................

__________________________________________________________

זיהוי הפרטים על ידי נותן שירותי המטבע
אני מאשר כי ביום .............. הופיע לפני ................... אשר זיהה עצמו באמצעות.................................... שהעתקם מצ"ב.

שם העובד שמילא את הטופס .................... מס' זהות ........................ 

חתימה .......................... "
פה, אותו גורם צריך לאשר שביום כך וכך הופיע לפניו אותו מבקש שירות, שזיהה את עצמו. צריך לרשום את שם העובד שמילא את הטופס, מספר הזהות שלו וחתימה.
"טופס ב': מקבל שירות קבוע
נוסח הצהרת מבקש שירות עבור מקבל שירות קבוע" – פחות או יותר מקביל למה שיש בטופס א'
"שם נותן שירותי המטבע........................... 

אני .............................. [שם]*, בעל מספר זהות ....................... שמעני ............................

ותפקידי ............................

 מצהיר כי:

(1) אני מבקש לקבל בעבור עצמי בלבד את שירותי המטבע המסומנים להלן (סוג השירותים המבוקשים כאמור בסעיף 11ג(א)(1) עד (8) לחוק איסור הלבנת הון, התש"ס-2000 (להלן – החוק)): 
( ) המרת מטבע.

( ) מכירה או פדיון של המחאת נוסעים.

( ) קבלת נכסים פיננסיים במדינה אחת כנגד העמדתם במדינה אחרת.

( ) החלפת שטרות כסף.

( ) ניכיון שיקים, שטרי חליפין ושטרי חוב.

( ) שירות ניכיון ( כרטיסי חיוב).

( ) מסירת נכסים פיננסיים כנגד מטבע.

( ) מסירת נכסים פיננסיים לאדם כנגד המחאת זכותו של אותו אדם לקבל נכסים פיננסיים מאחר;

(2) אני מבקש לקבל בעבור מקבל שירות קבוע  .........................[שם]* (להלן – מקבל השירות הקבוע) את שירותי המטבע המסומנים להלן (סוג השירותים המבוקשים כאמור בסעיף 11ג(א)(1) עד (8) בחוק): 
( ) המרת מטבע.

( ) מכירה או פדיון של המחאת נוסעים.

( ) קבלת נכסים פיננסיים במדינה אחת כנגד העמדתם במדינה אחרת.

( ) החלפת שטרות כסף.

( ) ניכיון שיקים, שטרי חליפין ושטרי חוב.

( ) שירות ניכיון (כרטיסי חיוב).

( ) מסירת נכסים פיננסיים כנגד מטבע.

( ) מסירת נכסים פיננסיים לאדם כנגד המחאת זכותו של אותו אדם לקבל נכסים פיננסיים מאחר;

מצורף כתב ייפוי כוח או כתב נאמנות או החלטת האורגן המוסמך בתאגיד מאת מקבל השירות הקבוע ובו פרטי הזיהוי שלו ואם הוא תאגיד – של בעלי השליטה בו*.

             שם; מספר זהות לרבות שם המדינה שבה הוצא מסמך הזיהוי; ביחיד תאריך לידה ומין ובתאגיד תאריך ההתאגדות; מען  

             ובתושב חוץ השוהה בישראל גם מען בישראל. 

אני מתחייב להודיע לנותן שירותי המטבע בכתב בהקדם האפשרי על כל שינוי בפרטים שמסרתי לעיל." – פה, עוד שינוי שנעשה בסוף הדיון הקודם בעקבות הערה של אחד מנותני שירותי המטבע, ההתחייבות הזאת לחתום על הצהרה מחודשת יצאה מהטופס פה, ומבחינת המיקום שלה היא עברה לצו עצמו; ההתחייבות שאם חלים שינויים בנהנה, הוא צריך לחתום על טופס מחודש; פשוט המיקום השתנה, במקום שזה יהיה בטופס זה עבר להיות בצו – "ידוע לי כי מסירת מידע כוזב, לרבות אי מסירת עדכון של פרט החייב בדיווח, במטרה שלא יהיה דיווח או כדי לגרום לדיווח בלתי נכון לפי סעיף 7 לחוק, מהווה עבירה פלילית.

                          תאריך .................................                       חתימה ................................

__________________________________________________________

זיהוי הפרטים על ידי נותן שירותי המטבע
אני מאשר כי ביום .............. הופיע לפני ................... אשר זיהה עצמו באמצעות.................................... שהעתקם מצ"ב.

שם העובד/נושא המשרה שמילא את הטופס .................... מס' זהות ........................ 

תפקיד ...........................    חתימה .......................... 

__________________________________________________________________

תוספת חמישית
(סעיף 8(ב))

רשימת פעולות שיכול שייראו כפעולות בלתי רגילות
לפי הצו 

1. פעילות שנראה כי מטרתה לעקוף את חובת הדיווח שנקבעה בסעיף8(א) לצו;
2. פעילות שנראה שמטרתה לעקוף את חובת הזיהוי;
3. נראה כי מבקש השירות אינו מקבל השירות על אף שמבקש השירות הצהיר כי הוא מבצע את שירותי המטבע בעבור עצמו בלבד; 
4. נראה כי שירות המטבע שניתן אינו אופייני,  למקבל השירות;
5. מתן שירותי מטבע כאמור בסעיף 11ג(א)(3) לחוק, בסכום העולה על 5,000 שקלים חדשים, כאשר הצד האחר לעסקה, מקור או יעד, אינו מזוהה בשם או במספר זהות או במספר חשבון;
6. שירות המטבע המבוקש נראה כחסר הגיון עסקי או כלכלי למקבל השירות;
7. היקף פעולות יוצא דופן  או  שהן פעולות בלתי אופייניות למקבל השירות או שהן  פעולות אחדות לאותו יעד או מאותו מקור,  והכול בלא סיבה הנראית לעין;
8. מקבל השירות מגלה אדישות בנוגע לסיכונים, לעמלות ולעלויות של מתן שירותי המטבע;
9. החלפה של שטרות ומטבעות כסף בערך נמוך בשטרות בעלי ערך גבוה, ללא סיבה נראית לעין;
10. נראה שמבקש השירות מבצע פעולות בעבור אחר, שאינו מקבל השירות שעליו הצהיר; 
11. מבקש השירות או מקבל השירות נחזה להיות נותן שירותי מטבע ולא הציג תעודת רישום במרשם נותני שירותי מטבע במשרד האוצר;
12. בקשת שירות מטבע שמעורב בה ארגון שהוכרז התאחדות בלתי מותרת לפי תקנה 84 לתקנות ההגנה (שעת חירום)1945 או ארגון שהוכרז ארגון טרוריסטי לפי פקודת מניעת טרור, התש"ח-1948,או ארגון שהוכרז כארגון טרור לפי סעיף 2 לחוק איסור מימון טרור,  התשס"ה- 2005 (להלן - חוק איסור מימון טרור) וכן בקשת שירות שנראה כי נועדה לבוא במקום פעילות של ארגון כאמור;
13. בקשת שירות מטבע שנראה כי נועדה לבוא במקום בקשת שירות של אדם שהוכרז פעיל טרור לפי סעיף 2 לחוק איסור מימון טרור;
14. העברות שוטפות מגופים במדינה או בטריטוריה מן המנויות בתוספת הראשונה לצו, או אל גופים כאמור;
15. הצהרה שניתנה לפי הצו, שנחזית להיות בלתי נכונה;
16. בקשת שירותי מטבע של ארגון שאינו למטרת רווח עם יחידים או גופים במדינה או בטריטוריה מן המנויות בתוספת הראשונה; 
17. בקשת שירותי מטבע של ארגון שאינו למטרת רווח שאינה עולה בקנה אחד עם הפעילות המוצהרת של הארגון, ככל שהפעילות המוצהרת של הארגון ידועה לנותן שירותי המטבע. 
18. רצף פעולות של אותו לקוח במהלך יום או יומיים והמסתכמות בסכום של סף הדיווח.
מתן שירותי מטבע שאינם פנים אל פנים (באמצעות ארנק אלקטרוני)

"ארנק אלקטרוני" – תוכנה ממוחשבת המאפשרת אחסון כסף דיגיטלי, המרתו, העברתו בין מדינות וביצוע עסקאות באינטרנט. לענין זה, "כסף דיגיטלי" הינו כסף ללא ביטוי פיזי.

19. הטענת ארנק אלקטרוני המתבצעת שלא על ידי  הארנק האלקטרוני.

20. הטענת הארנק האלקטרוני באמצעות מזומן בסכום העולה על 5,000 שקלים חדשים;

21. מכירת מוצרים שנרכשו על ידי הלקוח בסכומים נמוכים משוויים הריאלי, ללא סיבה הנראית לעין;

22. קבלה או העברת כספים למדינות או טריטוריות המנויות בתוספת הראשונה;
23. העברת כספים לאתרי הימורים."
<היו"ר דוד רותם:>
בבקשה.

<יצחק מימון:>
אם אפשר הבהרה לגבי סעיף 7. 

<היו"ר דוד רותם:>
אין הבהרות. מה שכתוב זה מה שכתוב. יש לכם יועץ משפטי, הוא יכתוב לכם הבהרות. 

<יצחק מימון:>
אני היועץ המשפטי, אדוני.
<יצחק מימון:>
אני רק מבקש אם יכולים משרד האוצר להסביר למה הם מתכוונים בסעיף 7, זה הכול. 

<אוהד מימון:>
אדוני, אם באותה הזדמנות אפשר להסביר את סעיף 19. 

<היו"ר דוד רותם:>
אתם יודעים, בוועדה הזאת לא נותנים הסברים. 

<<אלעזר שטרן – הלשכה המשפטית:>
>
נטע, אוהד ביקש שתסבירו את הנושא של "ארנק אלקטרוני".

<אוהד מימון:>
לפחות את ההטענה. נטע, בסעיף 19 כתוב "הטענת ארנק אלקטרוני שלא על ידי הארנק האלקטרוני." זה כמעט obvious.
<קריאה:>
חסרה פה מילה. 

<<אלעזר שטרן – הלשכה המשפטית:>
>
היא אמרה שחסרה פה מילה – שלא על ידי בעל הארנק האלקטרוני. 

<אוהד מימון:>
בסדר. עכשיו מבינים.

<נטע דורפמן:>
נטע דורפמן, משרד האוצר. בסעיף 11 אנחנו נתנו הקלה: "מבקש השירות או מקבל השירות נחזה להיות נותן שירותי מטבע ולא הציג תעודת רישום במרשם נותני שירותי מטבע במשרד האוצר". 
אנחנו במהלך קריאת הצו נתנו הקלה בסעיף 4 לצו, שמאפשרת גם הצגת רישום במרשם נותני שירותי מטבע ולא רק הצגת התעודה עצמה. לכן, גם אפשר לומר שמבקש השירות נחזה להיות נותן שירות לא הציג תעודת רישום במרשם נותני שירותי מטבע או הראה את רישומו - - -
<קריאה:>
ואין רישום תואם. 

<היו"ר דוד רותם:>
תודה. רבותי, אני עובר להצבעה.

<<אלעזר שטרן – הלשכה המשפטית:>
>
רק אם אפשר להבהיר את סעיף 7, למה התכוונתם. 
<יואב צבר:>
יואב צבר, משרד האוצר, נותני שירותי מטבע. היקף הפעילות, הכוונה היא שאם אותו לקוח עובר את היקף הפעילות המוערך על-ידו וכתוב אצלו בהכרת הלקוח, צריך לשאול אותו מחדש את השאלות או לדווח עליו כפעולה בלתי רגילה.
<היו"ר דוד רותם:>
תודה.

<אורי מקלב:>
על מה מדובר? במידה שהוא עובר את הסכום?

<היו"ר דוד רותם:>
אז הוא צריך להסביר למה הוא עובר את הסכום. 

<אורי מקלב:>
הוא צריך להסביר או שצריך לשאול אותו עוד פעם את כל הפרטים? 

<<אלעזר שטרן – הלשכה המשפטית:>
>
צריך לדווח אם יש פעילות שהיא חריגה, מעבר לסכומים הרגילים שהוא מכיר אותו, בהכירו את הלקוח. 

<אורי מקלב:>
אותו נותן שירותי מטבע. 

<<אלעזר שטרן – הלשכה המשפטית:>
>
כן.

<אורי מקלב:>
הוא צריך לדווח ישירות?

<<אלעזר שטרן – הלשכה המשפטית:>
>
לדווח לרשות לאיסור הלבנת הון על פעילות בלתי רגילה.
<שלומית ווגמן:>
זה סעיף שקיים גם בצווים האחרים.

<קריאה:>
איפה הוא קיים?

<שלומית ווגמן:>
בבנקים למשל.

<קריאה:>
זה סעיף שקיים בבנקים, זה סעיף חדש בצו הזה. למה אתם מתכוונים כשאתם אומרים פעולות מאותו מקור או לאותו יעד? 

<היו"ר דוד רותם:>
רבותי, אני עובר להצבעה. תודה רבה. 

<אורי מקלב:>
התייעצות סיעתית. 

<היו"ר דוד רותם:>
מי רוצה התייעצות סיעתית? חמש דקות התייעצות סיעתית. בבקשה.
<אוהד מימון:>
אפשר לנצל, כבוד היושב-ראש, את החמש דקות כדי שהם יענו על השאלה?

<היו"ר דוד רותם:>
אם הם רוצים הם יענו על השאלה. אם הם לא ירצו, הם לא יענו על השאלה. 

<לילך וגנר:>
יש את זה בדואר. יש את זה בשאר הצווים, לא רק בבנקים.

<אוהד מימון:>
אנחנו לא ביקשנו הפניה לצווים אחרים. ביקשנו לדעת – כתבתם משהו – תגידו למה אתם מתכוונים. מה זה פעולות מאותו מקור או לאותו יעד? 
<לילך וגנר:>
אם מדובר למשל בהעברה בין-לאומית, יש מספר העברות אל אותו מקור בלי הסבר, בלי סיבה, שלא תואם את הפרופיל של היצואן לפי הכרת הלקוח, צריך לדווח על זה כפעולה בלתי רגילה. זה קיים בכל הצווים, גם בצווים של הבנקים, אין פה שום חידוש, אנחנו לא מבינים את הקושי בהבנה שלו. אולי תסבירו מה הקושי, נוכל להסביר את הסעיף. 
<אורית סטרוק:>
סליחה, עכשיו אני מבקשת התייעצות עם חבר הסיעה שלי. 

<היו"ר דוד רותם:>
פעם אחת יש התייעצות סיעתית. אי-אפשר, אני מצטער. עכשיו עשיתי התייעצות סיעתית, יכולת להתייעץ עם מי שרצית. 

<אורי מקלב:>
מי חבר? אתה יכול להודיע, אדוני, מי חבר ומי לא חבר?

<היו"ר דוד רותם:>
אני יודע כל מי שחבר פה. רבותי, מי בעד?
<אורית סטרוק:>
רגע, אדוני היושב-ראש, אני מבקשת לומר משהו.

<היו"ר דוד רותם:>
מי בעד, נא ירים את ידו. 

הצבעה

בעד – 5
נגד – 4
נמנעים – אין
צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ד–2014 נתקבל.
<היו"ר דוד רותם:>
הצו אושר. 

תודה, רבותי, הישיבה נעולה.

<הישיבה ננעלה בשעה 09:00.>
